Κανονισμός Εκδηλώσεων Δήμου Χανίων

Ο παρών κανονισμός ορίζει το πλαίσιο λειτουργίας των πολιτιστικών και αθλητικών εκδηλώσεων που διοργανώνονται από συλλόγους και σωματεία εντός των ορίων του Δήμου Χανίων, με στόχο τη διασφάλιση της νομιμότητας, της τάξης και του σεβασμού προς την τοπική κοινωνία.

# Υποβολή Αίτησης – Δικαιώματα – Όροι Συμμετοχής

* 1. Η αίτηση πρέπει να υποβάλλεται έως την ημερομηνία που ορίζει η ανακοίνωση του Δήμου.
	2. Συνοδεύεται από περιγραφή εκδήλωσης, τον χώρο και την ημερομηνία.
	3. **Υπεύθυνη δήλωση** υπογεγραμμένη από τον Διοργανωτή – εκπρόσωπο του Συλλόγου / Σωματείου για την τήρηση των κανόνων.
	4. **Υπεύθυνη δήλωση** υπογεγραμμένη από τον Διοργανωτή – εκπρόσωπο του Συλλόγου / Σωματείου ή/και Αδειούχο Ηλεκτρολόγο για τις περιπτώσεις που αναφέρονται στην παράγραφο 8 του κανονισμού.
	5. **Κάθε Σύλλογος ή Σωματείο** έχει δικαίωμα να αιτηθεί τη διοργάνωση **μίας μόνο**

εκδήλωσης σε αύλειο χώρο αθλητικής εγκατάστασης κατά τη διάρκεια της θερινής περιόδου.

* 1. **Κάθε Σύλλογος ή Σωματείο** οφείλει να δηλώσει σειρά προτίμησης (τουλάχιστον 1 έως 3 επιλογές) για τους χώρους που επιθυμεί να χρησιμοποιήσει, λαμβάνοντας υπόψη ότι **κάθε αθλητική εγκατάσταση μπορεί να φιλοξενήσει έως δύο εκδηλώσεις** συνολικά εντός της θερινής περιόδου.
	2. Ο Δήμος Χανίων καθορίζει τα κριτήρια επιλογής ή απόρριψης των αιτήσεων για χώρους που έχουν αιτηθεί διαφορετικοί ενδιαφερόμενοι και για τους οποίους υπερβαίνεται ο μέγιστος επιτρεπτός αριθμός εκδηλώσεων.

# Χώρος Διοργάνωσης

* 1. Οι εκδηλώσεις πραγματοποιούνται σε προκαθορισμένους ή εγκεκριμένους χώρους του Δήμου.
	2. Ο διοργανωτής οφείλει να φροντίσει για την καθαριότητα του χώρου πριν και μετά την εκδήλωση.
	3. Ο διοργανωτής οφείλει για την φύλαξη και την αποκατάσταση των ζημιών εφόσον προκληθούν.

# Ώρες Διεξαγωγής

* 1. Οι εκδηλώσεις πρέπει να συμμορφώνονται με τις ώρες κοινής ησυχίας σύμφωνα με την προβλεπόμενη νομοθεσία.

# Ήχος και Μουσική

* 1. Η στάθμη ήχου δεν πρέπει να υπερβαίνει τα όρια που θέτει η νομοθεσία (ΚΥΑ για ηχορύπανση).
	2. Απαγορεύεται η χρήση πυροτεχνημάτων χωρίς σχετική άδεια από την Πυροσβεστική.

# Ασφάλεια και Τάξη

* 1. Ο διοργανωτής οφείλει να διαθέτει προσωπικό φύλαξης (ιδιωτική ασφάλεια ή εθελοντές), ανάλογα με το μέγεθος της εκδήλωσης.
	2. Να υπάρχει προσβάσιμος πυροσβεστήρας και πρώτες βοήθειες επί τόπου.
	3. Να είναι προσβάσιμος ο χώρος ώστε να μπορούν να προσεγγίζουν οχήματα ασφαλείας σε περίπτωση ανάγκης (π.χ. Πυροσβεστικό όχημα, Ασθενοφόρο, Αστυνομία)

# Διάθεση Τροφίμων/Ποτών

* 1. Ο διοργανωτής ευθύνεται για την υγιεινή και ασφάλεια των προϊόντων.

# Κυρώσεις / Αποκλεισμός

Σε περίπτωση παραβίασης των κανόνων:

* 1. **Αποκλεισμός από επόμενες εκδηλώσεις**

# Ηλεκτρολογικές Επεμβάσεις και Ηλεκτροδότηση Εκδηλώσεων

* 1. Ο διοργανωτής είναι υπεύθυνος για οποιαδήποτε πρόσθετη ηλεκτρολογική εγκατάσταση ή προσωρινή παροχή ρεύματος κατά την διάρκεια της εκδήλωσης.
	2. Ο διοργανωτής υποχρεούται να υποβάλει **Υπεύθυνη Δήλωση** για την ασφάλεια της ηλεκτρολογικής εγκατάστασης (από τον ίδιο ή από αδειούχο ηλεκτρολόγο), εφόσον ζητείται παροχή ρεύματος από υποδομή του Δήμου.
	3. Ο διοργανωτής φέρει την ευθύνη για οποιαδήποτε βλάβη ή ζημιά προκληθεί λόγω κακής σύνδεσης ή υπερφόρτωσης.
	4. Σε περίπτωση εκτεταμένης ηλεκτροδότησης, υποβάλλεται πιστοποιητικό καταλληλότητας της εγκατάστασης από αδειούχο ηλεκτρολόγο.
	5. Όλες οι ηλεκτρικές συνδέσεις πρέπει να πληρούν τις προδιαγραφές πυρασφάλειας και μόνωσης.

# Ο διοργανωτής αναλαμβάνει να αποκαταστήσει πλήρως οποιαδήποτε ζημιά.

1. **Χρήση Εσωτερικών Χώρων Αθλητικών Εγκαταστάσεων για Εκδηλώσεις**
	1. Η χρήση αθλητικών εγκαταστάσεων εγκρίνεται από το γραφείο αθλητισμού.
	2. Οι χώροι δίνονται εκτός ωρών λειτουργίας της αθλητικής εγκατάστασης.
	3. Ο χώρος πρέπει να χρησιμοποιείται με σεβασμό στη δημόσια περιουσία και να παραδίδεται καθαρός και άθικτος.
	4. Ο σύλλογος ή το σωματείο που διοργανώνει την εκδήλωση φέρει την πλήρη ευθύνη για την ασφάλεια των συμμετεχόντων και για τυχόν φθορές.
	5. Απαγορεύεται αυστηρά η χρήση αλκοολούχων ποτών, το κάπνισμα, καθώς και η υψηλή ένταση μουσικής.
	6. Δεν επιτρέπεται η χρήση εξοπλισμού της αθλητικής εγκατάστασης χωρίς ειδική άδεια.

# Κόστος Παραχώρησης Χώρου

* 1. Το αντίτιμο για τη χρήση του χώρου ανέρχεται σε 500 ευρώ και αποδίδεται στη οικονομική υπηρεσία.
	2. Ο Διοργανωτής πρέπει να καταθέσει το συνολικό ποσό εντός τριών (3) ημερών από την πραγματοποίηση της εκδήλωσης. **Σε αντίθετη περίπτωση επιβάλλονται οι κυρώσεις της παραγράφου 7 του παρόντος κανονισμού**.
	3. **Ο Διοργανωτής θα πρέπει να έχει εξοφλήσει οποιαδήποτε προηγούμενη οφειλή** του προς τον Δήμο Χανίων.